De 25.000 spillere, trænere, ledere og dommere gør Dana Cup?en i Hjørring til Danmarks største sportsevent. De mange deltagere fordobler næsten byens indbyggertal i den uge det står på. Den tredje største i verden De mange tusind deltagere kommer fra 32 nationer, og fodboldturneringen er den tredje største af sin art i verden. Dana Cup's mission er at samle unge til fredelig idræt på tværs af nationale, religiøse, politiske eller sociale forskelle. Både gennem fodboldturneringen, men også gennem et bredt udbud af sociale og underholdende tilbud med appel til de unge. Selve Dana Cup-turneringen indledes tirsdag med gruppespillet. Torsdag og fredag spilles slutspil, og fredag og lørdag afvikles finalerne, der traditionelt byder på flot fodbold.

Opsummering:
Når den 26. Dana Cup rammer Hjørring på mandag, bliver det med det største antal deltagende hold nogensinde, nemlig 850.